A BIZOTTSÁG 98/2008/EK RENDELETE
(2008. február 1.)
egyes rendeleteknek egyes marha- és borjúhústermékek Kombinált Nómenklatúra szerinti kódjai tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékekre alkalmazott, közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre (1), és különösen annak 2. cikke (1) bekezdésére,
mivel:
(1)
A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2007. szeptember 20-i 1214/2007/EK bizottsági rendelet (2) egyes marha- és borjúhústermékek tekintetében módosította a Kombinált Nómenklatúrát.
(2)
Az elmúlt években a 2658/87/EGK tanácsi rendelet (3) I. mellékletét módosító rendeletek egyes marha- és borjúhústermékek Kombinált Nómenklatúra szerinti kódjait is megváltoztatták, ezek a változtatások azonban nem kerültek minden esetben átvezetésre a marha- és borjúhústermékek piacának közös szervezését szabályozó, alábbi rendeletekben: a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendelet (4), a marha- és borjúhúsból készült egyes tartósított termékekre nyújtott export-visszatérítések alkalmazására vonatkozó különös részletes szabályokról szóló, 2006. november 23-i 1731/2006/EK bizottsági rendelet (5) és a feldolgozásra szánt fagyasztott marhahúsra vonatkozó behozatali vámkontingens megnyitásáról és kezeléséről (2007. július 1-jétől2008. június 30-ig terjedő időtartam) szóló, 2007. május 16-i 545/2007/EK bizottsági rendelet (6).
(3)
Ezért az 1254/1999/EK, az 1731/2006/EK és az 545/2007/EK rendeletet megfelelően módosítani kell.
(4)
Az e rendeletben foglalt módosításokat az 1214/2007/EK rendelet hatálybalépésének időpontjától, azaz 2008. január 1-jétől kell alkalmazni.
(5)
Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1254/1999/EK rendelet 1. cikkének (1) bekezdése a következőképpen módosul:
1.
A táblázat a) pontja a következőképpen módosul:
a)
a „Zsíros és sovány dagadó sózva, sós lében tartósítva, szárítva vagy füstölve” tételt jelölő „0210 90 41” KN-kód helyébe a „0210 99 51” KN-kód lép;
b)
a „Húsból, vágási melléktermékből és belsőségből készült élelmezési célra alkalmas liszt és őrlemény” tételt jelölő „0210 90 90” KN-kód helyébe a „0210 99 90” KN-kód lép.
2.
A táblázat b) pontja a következőképpen módosul:
a)
a „Szarvasmarhafélék élelmezési célra alkalmas belsősége a sovány és zsíros dagadó kivételével frissen vagy hűtve, kivéve a gyógyászati termékek gyártására felhasználtakat” tételt jelölő „0206 10 91” és „0206 10 99” KN-kód helyébe a „0206 10 98” KN-kód lép;
b)
a „Szarvasmarhafélék élelmezési célra alkalmas belsősége a sovány és zsíros dagadó kivételével fagyasztva, kivéve a gyógyászati termékek gyártására felhasználtakat” tételeket jelölő „0206 21 00”, „0206 22 90” és „0206 29 99” KN-kódok helyébe a „0206 21 00”, a „0206 22 00” és a „0206 29 99” KN-kódok lépnek;
c)
a „Szarvasmarhafélék élelmezési célra alkalmas belsősége, sózva, sós lében tartósítva, szárítva vagy füstölve, a zsíros és sovány dagadó kivételével” tételt jelölő „0210 90 49” KN-kód helyébe a „0210 99 59” KN-kód lép;
d)
a „Szarvasmarhafélék egyéb, elkészített vagy konzervált húsa vagy belsősége, kivéve a főzés nélküli húst vagy belsőséget, illetve a főtt hús vagy belsőség és a főzés nélküli hús vagy belsőség keverékét” tételeket jelölő, a „1602 50 31”-től a „1602 50 80”-ig terjedő KN-kódok helyébe a „1602 50 31” és a „1602 50 95” KN-kód lép.
2. cikk
Az 1731/2006/EK rendelet 1. cikke helyébe a következő szöveg lép:
„1. cikk
Hatály
A 800/1999/EK rendeletben foglalt rendelkezések sérelme nélkül a 1602 50 31 9125, a 1602 50 31 9325, a 1602 50 95 9125 és a 1602 50 95 9325 KN-kód alá tartozó tartósított termékekre (a továbbiakban: tartósított termékek) vonatkozó export-visszatérítés kifizetése az e rendeletben meghatározott feltételek teljesüléséhez van kötve.”
3. cikk
Az 545/2007/EK rendelet 2. cikke (1) bekezdésének első albekezdése helyébe a következő szöveg lép:
„E rendelet alkalmazásában az »A« termék olyan feldolgozott terméket jelent, amely a 1602 10, a 1602 50 31 vagy a 1602 50 95 KN-kód alá tartozik, nem tartalmaz a szarvasmarhafélék közé tartozó állatok húsától eltérő eredetű húst, a kollagén/fehérje arány nem haladja meg benne a 0,45-os értéket, és tömegszázalékban, a belsőségeket és a zsírt nem számítva legalább 20 % színhúst tartalmaz oly módon, hogy a hús és a kocsonyás részek legalább a teljes nettó tömeg 85 %-át teszik ki.”
4. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Rendelkezéseit 2008. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. február 1-jén.